হিন্দু পুনর্বাসনে রাজ্যের অনীহা! সামশেরগঞ্জ কাণ্ডে তৃণমূলকে নিশানা সুকান্ত মজুমদারের

কলকাতা: শুক্রবার সকালে দিল্লি উড়ে গেলেন কেন্দ্রীয় মন্ত্রী সুকান্ত মজুমদার (Sukanta Majumder)। সম্প্রতি মুর্শিদাবাদের সামশেরগঞ্জে হিন্দুদের পুনর্বাসন দিতে দেরি করায় হাইকোর্টের প্রশ্নের মুখে পড়েছে রাজ্য সরকার। এদিন সকালে কলকাতা বিমানবন্দরে সাংবাদিকরা তাঁকে এ বিষয়ে প্রশ্ন করলে রাজ্য সরকারকে দুষেছেন কেন্দ্রীয় মন্ত্রী। রাজ্য সরকার যে হিন্দুদের পুনর্বাসন দিতে নারাজ এমনটাই স্পষ্ট করলেন সুকান্ত মজুমদার। প্রশ্নের উত্তরে তাঁর সাফ জবাব, “রাজ্য পুনর্বাসন দিতে চায় না। রাজ্য জানে তার দলের লোকেরা এই কাজ করেছে।”

এই ঘটনায় রাজ্য সরকারই যে দায়ী এমনটাই দাবি করলেন তিনি। দলের নাম না করে রাজ্যের শাসক দল তৃণমূল কংগ্রেসকে নিশানা করে তিনি বলেন, “রাজ্য সরকারের দলের লোক সামশেরগঞ্জে হিন্দুদের ঘরবাড়ি পুড়িয়েছে। চেয়ারম্যান, কাউন্সিলর, বিধায়করা এই ঘটনায় যুক্ত। রাজ্য সরকার চায়না ওখানে একজনও হিন্দু থাকুক।”

আরও পড়ুন: বিনিয়োগে দ্বিধা নয়, এগিয়ে আসুন: নির্মলা সীতারামন

অন্যদিকে, এদিন জিএসটি সংস্কারের সাফল্য প্রসঙ্গে তাঁকে প্রশ্ন করা হলে তিনি বলেন, “এই সাফল্য ভারতবর্ষের অর্থনীতিকে সামনের দিকে নিয়ে যাবে। ভারতবর্ষের অর্থনীতিতে অনেক বেশি পয়সা আসবে। তার ফলে ভারতবর্ষের অর্থনীতি রোল হবে। সাধারণ মানুষের সুবিধা হবে। কারণ ১২ শতাংশ ও ২৮ শতাংশের যে স্লাব ছিল এই দুটোকে তুলে দেওয়া হয়েছে। ৫ এবং ১৮ শতাংশের স্ল্যাব আনা হয়েছে। যার ফলে সাধারণ মানুষ উপকৃত হবেন।”

উল্লেখ্য, চলতি মাসের গোড়ায় জিএসটির কাঠামোয় বড় বদল এনেছে কেন্দ্রীয় সরকার। নতুন কাঠামোয় থাকছে ৫ শতাংশ এবং ১৮ শতাংশ কর। বাংলার দেবীপক্ষের কথা মাথায় রেখেই নয়া জিএসটি কাঠামো কার্যকরের দিনক্ষণ ঠিক করা হয়েছে। বৃহস্পতিবার কলকাতায় জাতীয় গ্রন্থাগারের শ্য়ামাপ্রসাদ মুখোপাধ্য়ায় ভাষা ভবনে এমনটাই বলেন কেন্দ্রীয় অর্থমন্ত্রী নির্মলা সীতারামন। নতুন জিএসটি মহালয়ার পরের দিন থেকে কার্যকর হবে।

দেখুন অন্য খবর

The post হিন্দু পুনর্বাসনে রাজ্যের অনীহা! সামশেরগঞ্জ কাণ্ডে তৃণমূলকে নিশানা সুকান্ত মজুমদারের first appeared on KolkataTV.